TAOTLUS

Lp. Registrite ja Infosüsteemide Keskus

Soovime Teie käest tellida andmeid kinnistusraamatust ja äriregistrist, et teostada teadusprojekti „E-sotsiaalandmete kasulikus südame-veresoonkonna haigustekke ennustamisel“. Tartu Ülikooli rektor kinnitas, et olen antud taotluses ülikooli esindusõiguslik isik.

Kinnistusraamatust soovime:

1. Kinnistu **sihtotstarve** (nt elamumaa 100%).
2. Kinnistu **aadress**. Andmete minimeerimise huvides väljastada vaid ADS tasemed 1-3 (maakond, omavalitsus, asustusüksus nt vald, linnaosa) ja mitte väljastada ADS tasemed 4-8 (nt väikekoht, tänav, maja number).
3. Kinnistu **omanik**. Omaniku nime ega isikukoode pole vaja jagada. Palun asendage omaniku info omaniku pseudonüümiga, mis leiate Siseministeeriumi poolt loodavas andmevõtmes. Kui kinnistul on teisi omanikke kes ei ole Siseministeeriumi andmevõtmes mainitud, siis andmeid nende kohta me ei soovi.
4. Kinnistu reaalosa **pindala** ruutmeetrites, ümardatud viide kategooriatesse: 0-39m2, 40-49m2, 50-59m2, 60-69m2, ≥70m2.

Äriregistrist soovime:

1. Ettevõtte **õiguslik vorm** (nt osaühing).
2. Ettevõtte **põhitegevusala** (EMTAK ja NACE kood).
3. Ettevõtte **aadress**. Andmete minimeerimise huvides palume mitte jagada aadressi esimest rida (nt tänav, number) ja jagada vaid järgmiseid ridasid (nt linnaosa, linn, maakond, st. ADS tase 1-4).
4. Maksualane info, kahes kategoorias: **Maksuvõlg** on kas [olemas] või [puudub].
5. Järgnevad andmed soovime nii aruande majandusaastal (2011, 2013 ja 2015) kui ka aruande perioodile eelneval majandusaastal (2010, 2012, 2014). Kõik summad ümardada lähima kümne tuhande euroni:
	1. Bilanssi lehelt:
		1. Eelmiste perioodide jaotamata **kasum** (kahjum) / akumuleeritud tulem (rida 660)
		2. Aruandeaasta **kasum** (kahjum) / tulem (rida 670)
		3. **Omakapital** või netovara kokku (rida 700)
	2. Rahavoogude lehelt:
		1. Makstud **dividendid** (rida 336)
6. Tööjõumaksud ja riiklikud **maksud, mis tasuti** 2011.a., 2013.a. ja 2015.a. viimasel kvartalil (ümardatud lähima tuhande euroni).
7. **Töötajate arv** 2011.a., 2013.a. ja 2015.a. (viimasel kvartalil) seisuga. Kui rohkem kui 7, siis ümardada lähima kümneni. Kui rohkem kui 75, siis ümardada lähima sajani. Kui rohkem kui 750, siis ümardada lähima tuhandeni.
8. **Omanik**. Omaniku nime ega isikukoode pole vaja jagada. Palun asendage omaniku info omaniku pseudonüümiga mida leiate Siseministeeriumi poolt loodavas andmevõtmes. Kui ettevõttel on teisi omanikke kes ei ole Siseministeeriumi andmevõtmes mainitud, siis andmeid nende kohta me ei soovi.
9. Omaniku **osalus** (nt 100%).

Andmete tuvastamiseks ja väljastamiseks on vaja Teil läbida neli kronoloogilist sammu, alljärgnevalt:

1. Siseministeerium saadab Teile loetelu ca 660,000 Eesti elaniku isikukoodidest. Loetelu on krüpteeritud. Palun öelge, mis on **nimetatud töötaja või asutuse nimi,** kes saavad seda krüpteeringut avada. See samm tõstab andmete turvalisust.
2. Kui olete ca 660,000 Eesti elaniku isikukoodid avanud, siis palun kõrvutage need **Kinnistusraamatu** andmetega kolmel ajahetkel (01.01.2012, 01.01.2014 ja 01.01.2016 kuupäevadega). Kui üks nendest kolmest kinnisturaamatutest sisaldab omanikke, kes on Siseministeeriumi pseudonüümide loetelus, siis nende **omanike ja kinnistute kohta** soovime eelnimetatud andmeid.
3. Kui olete ca 660,000 Eesti elaniku isikukoodid avanud, siis palun kõrvutage need kõigis **Äriregistris** leitavate majandusaastate aruannetega kolmel majandusaasta kohta (2011, 2013 ja 2015). Kui üks nendest kolmest majandusaastatest sisaldab ettevõttete omanikke, kes on mainitud Siseministeeriumi pseudonüümide loetelus, siis **nende omanike ja ettevõttete kohta** soovime eelnimetatud andmeid.

(allkirjastatud digitaalselt)

Taavi Tillmann

rahvatervishoiu kaasprofessor

Tartu Ülikool